
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 427 (1) 

Κοστολόγηση ιατρικών πράξεων. 


Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29 του Α.Ν. 1565/1939 «περί.κώ- 
δικος ασκήσεως του ιατρικού επαγγέλματος» «ΦΕΚ 16/Α/1939) 
καθώς και τις διατάξεις του άρθρου 1 του Ν.Δ. 3623/1956 περί 
καθορισμού κατωτάτων ορίων ιατρικής αμοιβής και συνθηκών ερ¬ 
γασίας των Γιατρών» (ΦΕΚ 277/Α/1956). 

• 2. Τις διατάξεις του άρθρου 5 του Π.Δ/τος 437/85 «Καθορισμός 
και ανακατανομή των αρμοδιοτήτων των Υπουργείων (ΦΕΚ 157/ 
Α/19.9.1985). 

3. Το Ν. 1278/82 (άρθρα 3 παρ. 2 και 4 παρ. 1) Για σύσταση 
Κεντρικού Συμβουλίου Υγείας (ΦΕΚ 105/Α/31.8.1982). 

4. Την με αριθ. αποφ. 16 της 83ης Ολομ./25.4.1991/ 
9.5.1991 του ΚΕ.Σ.Υ. 

5. Την με αριθ. 867/3.6.1991 γνώμη του Πανελληνίου Ιατρι¬ 
κού Συλλόγου. 

6. Την αριθ. 467/1991 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Υγείας, Πρόνοιας και 
Κοινωνικών Ασφαλίσεων, αποφασίζουμε: 

Άρθρο μόνο 

Οι αμοιβές των κάτωθι Ιατρικών πράξεων καθορίζονται ως εξής: 

1. Αμινοξέα με ΗΡΕΟ του ΕΝΥ 27.000 δρχ. 

Για τα αμινοξέα του ορού του αίματος 25.000 δρχ. 

2. Βασική Πρωτεΐνη μυέλινης στο ΕΝΥ 7.000 δρχ. 

3. Βασική Πρωτεΐνη μυέλινης του ορού του αίματος 7.000 δρχ. 

4. Ολιγοκλωνικά αντισώματα για το ΕΝΥ 7.000 |ρχ. 
και για τον ορό του αίματος 7.000 δρχ. 

5. Ενδοσκοπική υπερηχοτομογραφία 25.000 δρχ. 

6. · Κολποσκόπηση απλή 4.000 δρχ. 

Εάν συνδυασθεί με βιοψία επιβαρύνεται με 2.000 δρχ. για την 
ιστολαγική εξέταση. 


Εάν συνδυασθεί με θεραπεία ΕΑ5ΕΒ επιβαρύνεται η κοστολό¬ 
γηση ανάλογα με την θεραπεία: 

- Απλή καταστροφή ιστού: όπως στην κρυοπηξία ή καυτηρίαση 
επαυξημένη στο διπλάσιο. 

- Κωνοειδής εκτομή τραχήλου: όπως στην Χειρουργική εξαίρεση 
επαυξημένη στο διπλάσιο. 

7. Πολυσωματοκαταγραφική μελέτη κατά την διάρκεια του 
ύπνου 50.000 δρχ. 

Κατά την διάρκεια του ύπνου επί 7 ώρες καταγράφονται: 

α. Ηλεκτροεγκεφαλογράφημα 

β. Ηλεκτροκαρδιογράφημα 

γ. Καπνογράφημα .. 

δ. Κινήσεις θώρακος και κοιλιάς 

ε. Οξυμετρία 

στ. Οισοφαγικές πιέσεις. 

8. Εργοοπιρομετρία: Κατά τη διάρκεια δοκιμασίας κόπωσης 
15.000 δρχ. 

Καταγράφονται: 
α. Ηλεκτροκαρδιογράφημα 
β. Κατανάλωση οξυγόνου 
γ. Παραγωγή διοξειδίου 
δ. Αρτηριακές πιέσεις 
ε. Αναπνεάμενος όγκος 
στ. Αναπνευστική συχνότητα. 

9. Έλεγχος λειτουργίας αναπνευστικών μυών: 10.000 δρχ. 
Περιλαμβάνει καταγραφή σε διάφορα επίπεδα ζωτικής χωρητι¬ 
κότητας. 

α. Οισοφαγικής πίεσης 
β. Γαστρικής πίεσης 
γ. Όγκου αέρα 

δ. Χρονικών φάσεων αναπνοής. 

10. Υπερηχογράφημα Καρδίας με έγχρωμο υπερηχογράφο 
(ΤΚΙΡΕΕΧ) 25.000 δρχ. 

11. Υπερηχητική αρτηριογραφία με ΤΚΙΡΕΕΧ. 

Καρωτίδων και σπονδυλικών αρτηριών έγχρωμο 25.000 δρχ. 

12. Υπερηχητική αρτηριογραφία αορτής έγχρωμο 18.000 δρχ. 

13. Υπερηχητική αρτηριογραφία λαγονίων αρτηριών έγχρωμο 

18.000 δρχ. · ν 

14. Υπερηχητική αρτηριογραφία κάτω άκρων έγχρωμο 18.000 

δρχ. ... _ 

15. Υπερηχητική αρτηριογραφία άνω άκρων έγχρωμο 18.000 

δρχ· 

16. Υπερηχητική αγγειογραφία νεφρικών αγγείων έγχρωμο 
18.000 δρχ. 

17. Υπερηχητική φλεβογραφία κάτω άκρων έγχρωμο 25.000 

δρχ· 

18. Στάθμη ϋΙΟΟΧΙΝ 5.000 δρχ, 

19. Οξυμετρία 3.000 δρχ. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Υγείας, Πρόνοιας και Κοινωνικών Ασφαλίσεων 
αναθέτουμε την δημοσίευση και εκτέλεση του παρόντος Διατάγμα¬ 
τος. 

Αθήνα, 30 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΓΕΩΡΓΙΟΣ ΣΟΥΡΛΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 428 (2) 

Τροποποίηση του Π.Δ. 502/1989 «Ίδρυση Τεχνολογικού Εκπαιδευτι¬ 
κού Ιδρύματος (Τ.Ε.Ι.) στην Καλαμάτα, κατάργηση Παραρτήματος 
Καλαμάτας του Τ.Ε.Ι. Πάτρας, ρύθμιση θεμάτων Οργάνωσης και 
λειτουργίας τους, ρύθμιση θεμάτων σπουδαστών και σύσταση θέ¬ 
σεων προσωπικού στα Τ.Ε.Ι.» (Α’ 215) όπως αυτό τροποποιήθηκε 
με το Π.Δ. 247/90 (Α' 102). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4 παράγραφος 2 όπως συμπληρώθηκε 
με την παράγραφο 7 του άρθρου 71 του Ν. 1566/85 (Α' 167) και 5 
παρ. 1 και 2 του Ν. 1404/83 (Α' 173) «Δομή και λειτουργία των 
Τχνολογικών Εκπαιδευτικών Ιδρυμάτων (Τ.Ε.Ι.)». 

2. Το έγγραφο με αριθ. 823/28.6.1991 έγγραφο του Προέδρου του 
Τ.Ε.Ι. Καλαμάτας στο οποίο περιέχεται η κατά νόμο πρόταση για την 
επιχειρούμενη ρύθμιση. 

3. Το έγγραφο με αριθ. Ε5/1752/3.7.1991 του τμήματος Διοικη¬ 
τικών Υποθέσεων του Διοικητικού Τομέα της Τριτοβάθμιας Τεχνολογι¬ 
κής Εκπαίδευσης, με το οποίο ζητήθηκε η εισήγηση του Συμβουλίου 
Τεχνολογικής Εκπαίδευσης για την τροποποίηση του Π.Δ. 502/1989 
και η οποία δεν εκφράστηκε μέσα στις προθεσμίες που ορίζει η παρ. 2 
του άρθρου 4 του,/Υ'.1404/83. 

4. Την Υ. 1489/1076692/1224/0006Α/23.8.1991 απόφαση 
του Πρωθυπουργού και του Υπουργού Οικονομικών για ανάθεση αρμο¬ 
διοτήτων στον Κων/νο Γιατράκο, Υφυπουργό Οικονομικών (ΦΕΚ 692 
τ. Β' 26.8.1991). 

5. Την αριθ. 570/1991 γνωμοδότηση του Συμβουλίου της Επικρά¬ 
τειας με πρόταση των Υπουργών Προεδρίας της Κυβερνήσεως και 
Εθνικής Παιδείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Τροποποιείται η παράγραφος 4 του άρθρου 4 του Π.Δ. 502/1989 
«Ίδρυση Τεχνολογικού Εκπαιδευτικού Ιδρύματος (Τ.Ε.Ι.) στην Καλα¬ 
μάτα, κ.λπ.» (Α' 215) ως προς τον χρόνο λήξεως της θητείας Προέ¬ 
δρου, Αντιπροέδρου και Διευθυντών Σχολών ως ακολούθως: 

«Μέχρις ότου καταστεί δυνατή η εφαρμογή των διατάξεων του τρίτου 
κεφαλαίου του Ν. 1404/83 και όχι πέραν της 31.8.1993, με απόφαση 
του Υπουργού Εθνικής Παιδείας και Θρησκευμάτων διορίζονται ο Πρό¬ 
εδρος και Αντιπρόεδρος του ΤΕΙ Καλαμάτας και οι διευθυντές των σχο¬ 
λών, από μέλη ΕΠ του Τ.Ε.Ι. και σχολής αντίστοιχης που έχουν την 
ιδιότητα που προβλέπεται από την παράγραφο 1 του άρθρου 12 του Ν. 
1404/83. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 9 Οκτωβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΜΙΛΤΙΑΔΗΣ ΕΒΕΡΤ ΚΩΝ. ΓΙΑΤΡΑΚΟΣ 

ΕΘΝΙΚΗΣ ΠΑΙΔΕΙΑΣ & 

- —. ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 429 (3) 

Αξιολόγηση και ενισχυτική διδασκαλία μαθητών Γυμνασίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 11 του άρθρου 5 και του άρθρου 24 παρ. 2 
(ιά) του Ν. 1566/1985 «Δομή και λειτουργία της Πρωτοβάθμιας και 
Δευτεροβάθμιας Εκπαίδευσης και άλλες διατάξεις», (ΦΕΚ 167 τ. Α’). 

2. Τις διατάξεις του άρθρου 4 του Ν. 1824/1988 «Ρύθμιση θεμά¬ 
των εκπαιδευτικών και άλλες διατάξεις» (ΦΕΚ 296/τ.Α’). 

3. Την υπ’ αριθμ. 23/1991 γνωμοδότηση του Παιδαγωγικού Ινστι¬ 
τούτου. 

4. Την υπ’ αριθ. 586/1991 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και Θρησκευμά¬ 
των, αποφασίζουμε: 

Άρθρο 1 

Έννοια και σκοπός της αξιολόγησης. 

1. Η αξιολόγηση της επίδοσης του μαθητή αποτελεί ουσιαστικό μέ¬ 
ρος της παιδευτικής και διδακτικής διαδικασίας. Στόχος είναι να μάθει 
ο μαθητής πως να αποδίδει προφορικά και γραπτά αυτά που διδάχτηκε, 
ώστε έγκαιρα να μπορεί να συνειδητοποιεί τα σχετικά με τη μάθησή του 
προβλήματα, να οργανώνει τη μελέτη του και να βελτιώνει την επίδοσή 
του. Παράλληλα, με την αξιολόγηση παρέχεται η δυνατότητα στο διδά¬ 
σκοντα να διαπιστώνει την πορεία της διδακτικής πράξης, ώστε να επι¬ 
φέρει τυχόν αλλαγές και να παρεμβαίνει διορθωτικά στη διαδικασία της 
μάθησης. Έτσι, ο χαρακτήρας της αξιολόγησης είναι διαπιστωτικός, 
ανατροφοδοτικός και παρωθητικός. 

2. Στο πλαίσιο αυτού του γενικού χαρακτήρα της αξιολόγησης που 
αποτελεί συνεχή εκπαιδευτική διαδικασία αναπόσπαστα συνδεδεμένη με 
τη διδασκαλία σε όλη τη διάρκεια του σχολικού έτους, ιδιαίτερη σημασία 
έχει και η πραγματοποίηση γραπτών ανακεφαλαιωτικών εξετάσεων 
μετά την ολοκλήρωση της διδασκαλίας ευρύτερων ενοτήτων της διδα¬ 
σκόμενης ύλης σε τακτά χρονικά διαστήματα. Οι εξετάσεις αυτές, με 
την επανάληψη της ύλης, βοηθούν το μαθητή να αφομοιώνει καλύτερα 
όσα διδάχτηκε, τον ασκούν στο να προγραμματίζει και να οργανώνει 
αποδοτικά τη μελέτη του και τον εθίζουν στο να παράγει συγκροτημένο 
γραπτό λόγο. 

3. Επειδή οι σκοποί της αξιολόγησης δεν μπορεί να είναι άλλοι από 
τους σκοπούς της διδασκαλίας, οι κάθε είδους εξετάσεις πρέπει να δίνουν 
τη δυνατότητα έκφρασης σε όλες τις πνευματικές ικανότητες του μα¬ 
θητή, τις οποίες επιδιώκει να αναπτύξει η διδασκαλία. Με τα θέματα 
(ερωτήσεις - ασκήσεις - τεστ) των εξετάσεων πρέπει να ελέγχεται όχι 
μόνο η απλή απόδοση από το μαθητή συγκεκριμένων γνωστικών στοι¬ 
χείων, αλλά κυρίως η αφομοιωτική κατανόηση της ουσίας των γνώ¬ 
σεων, η αξιοποίηση, με συνδυαστικό τρόπο διαφόρων στοιχείων και με¬ 
θόδων για την επίλυση προβλημάτων και γενικά η ικανότητα του παι¬ 
διού να συνθέτει, να κρίνει και να εκφράζεται. 

Άρθρο 2 

Γραπτές ανακεφαλαιωτικές εξετάσεις. 

1. Τα μαθήματα στα Γυμνάσια λήγουν στις 5 Ιουνίου κάθε διδακτι¬ 
κού έτους. Όταν η ημερομηνία αυτή συμπίπτει με Σάββατο, Κυριακή ή 
Δευτέρα, τα μαθήματα λήγουν την αμέσως προηγούμενη Παρα¬ 
σκευή. 

2. Από το' σχολικό έτος 1991-92 καθιερώνονται γραπτές ανακεφα¬ 
λαιωτικές εξετάσεις, οι οποίες διεξάγονται δύο φορές το χρόνο, η πρώτη 
μέσα στο δεύτερο δεκαπενθήμερο του Ιανουάριου και η δεύτερη μέσα 
στον Ιούνιο, μετά τη λήξη της διδασκαλίας των μαθημάτων. 

Την περίοδο του Ιανουάριου οι εξετάσεις αρχίζουν την πρώτη Δευ¬ 
τέρα του δευτέρου 15ημέρου του Ιανουάριου και διαρκούν το πολύ επτά 
εργάσιμες ημέρες. 

3. Οι ανωτέρω εξετάσεις αφορούν: 

α) Για την εξεταστική περίοδο του Ιανουάριου, τα μαθήματα που δι¬ 
δάσκονται σ’ όλη τη διάρκεια του διδακτικού έτους τουλάχιστον δύο 
ώρες την εβδομάδα εκτός από τη Φυσική Αγωγή. 

β) Για την περίοδο του Ιουνίου, όλα τα μαθήματα εκτός από τη Φυ¬ 
σική Αγωγή, τη Μουσική και την Οικιακή Οικονομία. 

Ειδικά, τα μαθήματα που διδάσκονται κατά το ήμισυ του διδακτικού 
έτους εξετάζονται μόνο κατά την εξεταστική περίοδο που αντιστοιχεί στο 

διάστημα κατά το οποίο διδάχτηκαν. 

4. Ως εξεταστέα ύλη κατά μάθημα ορίζεται: 

α) Κατά την περίοδο του Ιανουάριου, τα 3/5 της ύλης που διδάχτηκε 
στο διάστημα από την έναρξη της διδασκαλίας των μαθημάτων μέχρι 
τότε, και 

β) Κατά την περίοδο του Ιουνίου, τα 3/5 της ύλης που διδάχτηκε στο 
διάστημα από τη λήξη των εξετάσεων του Ιανουάριου μέχρι το τέλος της 
διδασκαλίας των μαθημάτων. 

Τα μαθήματα που διδάσκονται επί μία ώρα την εβδομάδα εξετάζο¬ 
νται μόνο κατά την περίοδο του Ιουνίου στα 3/5 της ύλης που διδά¬ 
χτηκε σ’ όλη τη διάρκεια τόυ διδακτικού έτους, με την επιφύλαξη του 
εδαφίου (β) της προηγούμενης παραγράφου 3 ως προς τα μαθήματα 
που δεν εξετάζονται γραπτώς. 

5. Η εξεταστέα ύλη ορίζεται, με βάση και τα οριζόμενα από την 
προηγούμενη παράγραφο, από το διδάσκοντα το μάθημα και, μετά την 
έγκρισή της από το διευθυντή του σχολείου, καταχωρίζεται στο οικείο 
βιβλίο ύλης και γνωστοποιείται στους μαθητές τρεις μέρες πριν από την 
έναρξη των εξετάσεων του Ιανουάριου και του Ιουνίου. 

6. Κατά τις προβλεπόμενες από τις ισχύουσες διατάξεις παραπεμπτι¬ 
κές και επαναληπτικές εξετάσεις του Σεπτεμβρίου καθώς και τις επανα¬ 
ληπτικές του Φεβρουάριου, οι οποίες εφεξής θα διενεργούνται παράλ¬ 
ληλα με τις ανακεφαλαιωτικές εξετάσεις περιόδου Ιανουάριου, ως εξε¬ 
ταστέα ύλη κατά μάθημα θεωρείται το σύνολο της ύλης που ορίστηκε 
για εξέταση κατά τις εξεταστικές περιόδους του Ιανουάριου καί του Ιου¬ 
νίου του αμέσως προηγούμενου διδακτικού έτους. 

7. Κατά τη διάρκεια των ανακεφαλαιωτικών εξετάσεων δε γίνονται 
μαθήματα. Το πρόγραμμα των εξετάσεων, στο οποίο ορίζονται οι ημέ¬ 
ρες, οι ώρες προσέλευσης των μαθητών καθώς και η διάρκεια εξέτασης 
κάθε μαθήματος, καταρτίζεται από το σύλλογο των διδασκόντων και 
ανακοινώνεται στους μαθητές τρεις ημέρες πριν από την έναρξη των 
εξετάσεων του Ιανουάριου και του Ιουνίου, Τον Ιούνιο, αν η ημέρα λήξης 
της διδασκαλίας των μαθημάτων συμπίπτει με Τρίτη ή Τετάρτη, το 
πρόγραμμα ανακοινώνεται δύο εργάσιμες ημέρες (στις οποίες συμπερι- 
λαμβάνεται και η ημέρα λήξης των μαθημάτων) πριν από την έναρξη 
των εξετάσεων. Την περίοδο Σεπτεμβρίου, το πρόγραμμα μπορεί να 
ανακοινώνεται την αμέσως προηγούμενη εργάσιμη ημέρα της έναρξης 
των εξετάσεων. 

8. Κατά τις γραπτές ανακεφαλαιωτικές εξετάσεις σε εκείνα τα μαθή¬ 
ματα, στα οποία, οι μαθητές οφείλουν να απαντούν σε έξι από εννέα θέ¬ 
ματα, τα θέματα αυτά θα είναι έτσι διατυπωμένα έτσι ώστε με τα μισά 
το πολύ να ελέγχεται η δυνατότητα αναπαραγωγής γνωστικών στοι¬ 
χείων και με τα υπόλοιπα να διερευνάται η ικανότητα του μαθητή να 
συνδυάζει, να κρίνει, να συνθέτει και, γενικότερα, να επεξεργάζεται δη¬ 
μιουργικά ένα δεδομένο υλικό. Στα υπόλοιπα μαθήματα, όπου προβλέ- 
πονται ερωτήσεις ή θέματα θεωρίας, αυτά θα πρέπει να ανταποκρίνο- 
νται στο παραπάνω πνεύμα. 

9. Τα γενικά συμπεράσματα από τις εξετάσεις της περιόδου Ιανουά¬ 
ριου συζητούνται αναλυτικά κατά μάθημα στην τάξη, την πρώτη εβδο¬ 
μάδα μετά τη λήξη των εξετάσεων. 

Άρθρο 3 

Εξαγωγή του βαθμού ετήσιας προόδου κατά μάθημα. 

1. Ως βαθμός ετήσιας επίδοσης κάθε μαθητή σε κάθε μάθημα, στο 
οποίο γίνεται γραπτή ανακεφαλαιωτική εξέταση, λογίζεται το 1/4 του 
αθροίσματος που προκύπτει από την πρόσθεση των τριών τριμηνιαίων 
βαθμών και του μέσου όρου των βαθμών των γραπτών εξετάσεων του 
μαθητή κατά τις περιόδους Ιανουάριου και Ιουνίου. 

2. Στα μαθήματα, για τα οποία δεν προβλέπεται γραπτή ανακεφα¬ 
λαιωτική εξέταση, ως βαθμός ετήσιας επίδοσης λογίζεται το 1/3 του 
αθροίσματος των τριών τριμηνιαίων βαθμών. 

3. Στα μαθήματα που διδάσκονται κατά το πρώτο ήμισυ του διδακτι¬ 
κού έτους, ως βαθμός ετήσιας επίδοσης λογίζεται το 1/3 του αθροίσμα¬ 
τος του διπλάσιου της βαθμολογίας του πρώτου τριμήνου και του βαθ¬ 
μού της γραπτής εξέτασης του μαθητή κατά τον Ιανουάριο. 

4. Στα μαθήματα που διδάσκονται κατά το δεύτερο ήμισυ του διδα¬ 
κτικού έτους και εξεετάζονται γραπτά, ως βαθμός ετήσιας επίδοσης λο¬ 
γίζεται το 1 /3 του αθροίσματος της βαθμολογίας του δευτέρου και τρί¬ 
του τριμήνου και του βαθμού της γραπτής εξέτασης του μαθητή κατά 
τον Ιούνιο. 

5. Ως βαθμός ετήσιας επίδοσης στα μαθήματα που έχουν κλάδους 
λογίζεται ο μέσος όρος των τελικών βαθμών κατά κλάδο, οι οποίοι εξά¬ 
γονται σύμφωνα με τα οριζόμενα από την παράγραφο 1 αυτού του άρ¬ 
θρου. 


6. Δεν υπολογίζεται η τυχόν βαθμολογία μαθητή σε κάποιο μάθημα 
στην περίπτωση που αυτός μετεγγράφεται κατά τη διάρκεια του διδα¬ 
κτικού έτους σε σχολείο στο οποίο δε διδάσκεται το μάθημα αυτό. 

Άρθρο 4 

Ενισχυτική διδασκαλία 

1. Με τον όρο «ενισχυτική διδασκαλία» νοείται η παρακολούθηση από 
το μαθητή του γυμνασίου ιδιαίτερου προγράμματος διδασκαλίας στα 
μαθήματα: Γλωσσική διδασκαλία, Μαθηματικά, Φυσική, Χημεία και 
Ξένη Γλώσσα, όταν κρίνεται από τους διδάσκοντες ότι χρειάζεται επι¬ 
πλέον βοήθεια. 

2. Στο πρόγραμμα ενισχυτικής διδασκαλίας συμμετέχουν μαθητές 
όλων των τάξεων του γυμνασίου, που υστερούν στους παραπάνω τομείς 
γνώσης, με συνέπεια να μην μπορούν να παρακολουθούν και να συμμε¬ 
τέχουν στη διαδικασία της μάθησης στο σχολείο αποδοτικά. 

3. Για τους μαθητές, που χρειάζονται ενίσχυση σε κάποιο μάθημα, 
αποφασίζει ο σύλλογος των διδασκόντων, ύστερα από σχετική εισήγηση 
του οικείου καθηγητή. Το σχετικό πρόγραμμα αρχίζει να λειτουργεί με 
την έναρξη του δευτέρου τριμήνου. 

4. Το ημερήσιο πρόγραμμα ενισχυτικής διδασκαλίας, ανάλογα με τις 
ανάγκες και τον αριθμό των μαθητών που το παρακολουθούν, καλύπτει 
1-2 διδακτικές ώρες την ημέρα και μέχρι 10 ώρες συνολικά την εβδο¬ 
μάδα. Κάθε μαθητής μπορεί να παρακολουθεί τρία το πολύ μαθήματα 
ενισχυτικής διδασκαλίας. Κάθε τμήμα ενισχυτικής διδασκαλίας περι¬ 
λαμβάνει 10 μαθητές το πολύ. 

5. Το βασικό κορμό του προγράμματος ενισχυτικής διδασκαλίας, 
κατά μάθημα, καταρτίζει το Παιδαγωγικό Ινστιτούτο, το οποίο μεριμνά 
και για τη συγγραφή, όπου χρειάζεται, βοηθητικών εγχειριδίων. Το ει¬ 
δικό ωρολόγιο και αναλυτικό πρόγραμμα, ανάλογα με τις μαθησιακές 
δυσκολίες των μαθητών και τις συνθήκες λειτουργίας τών σχολείων, συ- 
ντάσσεται, εφαρμόζεται, αξιολογείται και αναπροσαρμόζεται με από¬ 
φαση του συλλόγου των διδασκόντων, έπειτα από σχετική εισήγηση των 
εκπαιδευτικών της οικείας ή συγγενούς ειδικότητάς και σε σενεργασία 
(όπου είναι δυνατό) με τους οικείους Σχολικούς Συμβούλους. 

Το ωρολόγιο πρόγραμμα αναπτύσσεται: 

α) εντός του ωραρίου διδασκαλίας, όταν υπάρχει η σχετική δυνατό¬ 
τητα, 

β) εντός του σχολείου και επιπλέον του ωραρίου-διδασκαλίας (7η 
ώρα), όταν υπάρχει η σχετική δυνατότητα," 

γ) εντός του σχολείου σε απογευματινές ή βραδινές ώρες, όταν δεν 
εξασφαλίζονται οι αναγκαίες προϋποθέσεις για τις περιπτώσεις (α) και 

(β)· 

6. Το πρόγραμμα ενισχυτικής διδασκαλίας μπορεί να αναπτύσσεται - 
με απόφαση του προϊσταμένου της οικείας διεύθυνσης ή γραφείου δευτε¬ 
ροβάθμιας εκπαίδευσης και μετά από γνώμη των διευθυντών των σχο¬ 
λείων - κατά ομάδες σχολείων της ίδιας εκπαιδευτικής περιφέρειας σε 
απογευματινές ή βραδινές ώρες, αν αυτό διευκολύνει την ανάπτυξή του. 
Στην περίπτωση αυτή καθώς και στην περίπτωση του εδαφίου (γ) της 
προηγούμενης παραγράφου 5, ορίζεται υπεύθυνος εκπαιδευτικός για τα 
προγράμματα ενισχυτικής διδασκαλίας μετά από πρόταση των διευθυ¬ 
ντών των σχολείων, που συμμετέχουν στο πρόγραμμα, και έγκριση του 
οικείου προϊσταμένου διεύθυνσης ή γραφείου δευτεροβάθμιας εκπαίδευ¬ 
σης. Σε περίπτωση διαφωνίας των διευθυντών των σχολείων, τον υπεύ¬ 
θυνο εκπαιδευτικό ορίζει με απόφασή του ο οικείος προϊστάμενος διεύ¬ 
θυνσης ή γραφείου δευτεροβάθμιας εκπαίδευσης. Ο υπεύθυνος αυτός δι¬ 
δάσκει στο οικείο σχολείο ή στα τμήματα ενισχυτικής διδασκαλίας τόσες 
ώρες όσες προβλέπονται για τους Διευθυντές Σχολείων Δ.Ε. από την 
παράγραφο 13 του άρθρου 14 του νόμου 1566/85. 

7. Υπεύθυνος για τη λειτουργία των προγραμμάτων της ενισχυτικής 
διδασκαλίας είναι ο διευθυντής του οικείου σχολείου, εκτρς αν έχει ορι¬ 
στεί υπεύθυνος εκπαιδευτικός σύμφωνα με τα οριζόμενα από την προη¬ 
γούμενη παράγραφο 6. 

8. Στα τμήματα ενισχυτικής διδασκαλίας διδάσκουν: ' 

α) Καθηγητές του οικείου σχολείου προς συμπλήρωση του διδακτι¬ 
κού τους ωραρίου ή με υπερωριακή αποζημίωση. 

β) Έμπειροι μόνιμοι καθηγητές άλλων σχολείων με υπερωριακή 
αποζημίωση. 

γ) αναπληρωτές ή ωρομίσθιοι καθηγητές. 

9. Οι διδάσκοντες στα τμήματα ενισχυτικής διδασκαλίας συνεργάζο¬ 
νται συνεχώς με τους διδάσκοντες των τάξεων από τις οποίες προέρχο¬ 
νται οι μαθητές που παρακολουθούν τα τμήματα ενισχυτικής διδασκα¬ 
λίας. Στο τέλος του προγράμματος ενισχυτικής διδασκαλίας υποβάλ¬ 
λουν στο διευθυντή του σχολείου σχετική έκθεση κατά μάθημα. Οι εκθέ- 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


σεις αυτές σ'υζητούνται από τον οικείο σύλλογο των διδασκόντων κατά 
το γενικό απολογισμό του εκπαιδευτικού έργου του σχολείου. Αντί¬ 
γραφο γενικής έκθεσης διαβιβάζεται στην οικεία διεύθυνση ή το οικείο 
γραφείο δευτεροβάθμιας εκπαίδευσης καθώς και στο γραφείο των Σχο¬ 
λικών Συμβούλων. Την ευθύνη σύνταξης και αποστολής της παραπάνω 
έκθεσης έχει ο διευθυντής του σχολείου ή ο υπεύθυνος για τα τμήματα 
ενισχυτικής διδασκαλίας εκπαιδευτικός, όπου αυτός έχει οριστεί. 

' Αρθρο 5 

Από της δημοσιεύσεως του παρόντος Προεδρικού Διατάγματος στην 
Εφημερίδα της Κυβερνήσεως: 

α. Καταργούνται οι διατάξεις των παραγράφων 1 και 2 του άρθρου 
6, η παράγραφος 3 του άρθρου 9 και το άρθρο 13 του Προεδρικού Δια¬ 
τάγματος 465/81 (ΦΕΚ 129/Α). 

β. Ως ημερομηνία λήξεως του Γ' τριμήνου για τα Γυμνάσια καθορίζε¬ 
ται η 5η Ιουνίου, τροποποιούμενου σχετικά του εδαφίου γ της παραγρά¬ 
φου 4, του άρθρου 1 του Προεδρικού Διατάγματος 123/87 (ΦΕΚ 
68/Α). 


γ. Καταργείται όσον αφορά το Γυμνάσιο η παράγραφος 2 του άρθρου 
μόνου του Προεδρικού διατάγματος 142/91 (ΦΕΚ 59/Α). 

δ. Καταργείται το τελευταίο εδάφιο της παραγράφου 3 του άρθρου 
μόνου του Προεδρικού Διατάγματος 142/91 «την ίδια επίσης ημέρα... 
του γυμνασίου». 

Στον Υπουργό Εθνικής Παιδείας και Θρησκευμάτων αναθέτουμε την 
δημοσίευση και εκτέλεση του παρόντος Προεδρικού Διατάγματος. 

Αθήνα, 9 Οκτωβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

